Izziņa par atzinumos sniegtajiem iebildumiem par Ministru kabineta rīkojuma projektu

**“Par valsts īpašuma objekta Stoļerovā, Stoļerovas pagastā, Rēzeknes novadā, nodošanu privatizācijai”**

un tā sākotnējās ietekmes novērtējuma ziņojumu (anotāciju) (VSS-929)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nesaskaņotu iebildumu nav. | | | | | |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 07.11.2018., 22.05.2019., 25.06.2019. |
|  |  |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību savienība un Vides aizsardzības un reģionālās attīstības ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas  Finanšu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |  |
| --- | --- | --- | --- | --- | --- | --- | --- |
| Nr. p. k. | | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | | 2 | | 3 | 4 | | 5 |
| 1. | | **Rīkojuma projekta 1.punkts:**  “1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts īpašuma objektu:  1.1. nekustamais īpašumu “Katlu māja” Stoļerovā, Stoļerovas pagastā, Rēzeknes novadā (kadastra Nr.7892 002 0254), kas sastāv no zemes vienības (zemes vienības kadastra apzīmējums 7892 002 0393) 2650 m2 platībā;  1.2. kūts (būves kadastra apzīmējums 7892 002 0254 001) Tūju ielā 3, Stoļerovā, Stoļerovas pagastā, Rēzeknes novadā.” | | **Tieslietu ministrijas 1.iebildums**  1. Projekta 1. punkts paredz nodot privatizācijai valsts nekustamo īpašumu "Katlu māja", Stoļerovā, Stoļerovas pagastā, Rēzeknes novadā (nekustamā īpašuma kadastra numurs 7892 002 0254), kas sastāv no zemes vienības (zemes vienības kadastra apzīmējums 7892 002 0393) 2650 m2 platībā, un kūti (būves kadastra apzīmējums 7892 002 0254 001), Tūju ielā 3, Stoļerovā, Stoļerovas pagastā, Rēzeknes novadā. Līdz ar to no projekta 1. punkta secināms, ka privatizācijai paredzēts nodot divus atsevišķus valsts īpašuma objektus – zemi un būvi, kas atrodas uz attiecīgās zemes.  Savukārt, kā izriet no projekta sākotnējās ietekmes novērtējuma ziņojuma (anotācijas) (turpmāk – anotācija) I sadaļas 2. punktā ietvertās informācijas (4. lapaspuse), projekta 1. punktā minētais nekustamais īpašums sastāv no zemes vienības (zemes vienības kadastra apzīmējums 7892 002 0393) 2650 m2 platībā un kūts (būves kadastra apzīmējums 7892 002 0254 001) ar kopējo platību 1046,6 m2, un to paredzēts nodots privatizācijai kā vienotu valsts īpašuma objektu, t.i., privatizācijai nododamā nekustamā īpašuma sastāvā ietilpst gan zeme, gan būve uz tās. Ņemot vērā minēto, pirms projekta iesniegšanas izskatīšanai Ministru kabinetā, nepieciešams pārliecināties par privatizācijai nododamā nekustamā īpašuma sastāvu un attiecīgi precizēt projekta 1. punktu un anotāciju. | **Iebildums ņemts vērā** un attiecīgi precizēts Rīkojuma projekta 1.punkts un sākotnējās ietekmes novērtējuma ziņojums (anotācija). Vienlaikus skaidrojam, ka saskaņā ar Rīkojuma projekta 1.punktu privatizācijai paredzēts nodot zemi un būvi, kā vienotu valsts īpašuma objektu kā to nosaka likuma “Par valsts un pašvaldību īpašuma objektu privatizāciju” 60.panta otrā daļa, ja zemesgabals tiek privatizēts kopā ar privatizējamo objektu, tie veido lietu kopību kā vienotu privatizējamo valsts īpašuma objektu. | | **Rīkojuma projekta 1.punkts:**  “1. Saskaņā ar likuma "Par valsts un pašvaldību īpašuma objektu privatizāciju" 12. panta ceturto daļu, 66. panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 6. panta otro daļu nodot privatizācijai valsts nekustamo īpašumu “Katlu māja” (kadastra Nr.7892 002 0254) – zemes vienību (zemes vienības kadastra apzīmējums 7892 002 0393) 2650 m2 platībā un būvi (būves kadastra apzīmējums 7892 002 0254 001) Tūju ielā 3, Stoļerovā, Stoļerovas pagastā, Rēzeknes novadā.” |
| 2. | | **Sākotnējās ietekmes novērtējuma ziņojuma (anotācijas) I sadaļas 2. punkts.** | | **Tieslietu ministrijas 2.iebildums**  Projekta 1. punktā un anotācijas I sadaļas 1. punktā kā viens no projekta izdošanas pamatojumiem cita starpā ir norādīta Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6. panta otro daļa, kas noteic, ka Ministru kabinets likuma "Par valsts un pašvaldību īpašuma objektu privatizāciju" 12. panta ceturtajā daļā, 31. panta trešajā daļā un 66. pantā minēto lēmumu par valsts īpašuma objekta, kā arī apbūvēta un neapbūvēta zemesgabala nodošanu privatizācijai vai pamatotu atteikumu par privatizācijas ierosinājuma noraidīšanu pieņem četru mēnešu laikā no privatizācijas ierosinājuma saņemšanas dienas. Savukārt privatizācijas ierosinājums atbilstoši projekta anotācijai datējams ar 2006. gada 31. augustu. Ievērojot minēto, lūdzam anotācijā skaidrot, vai tas, ka Ministru kabineta rīkojumu par valsts īpašuma objekta nodošanu privatizācijai paredzēts pieņemt 2018. gadā, nav pretrunā Pabeigšanas likuma 6. panta otrajā daļā iekļautajam termiņam. | **Iebildums ņemts vērā** attiecīgi precizēts sākotnējās ietekmes novērtējuma ziņojuma (anotācijas) I sadaļas 2.punkts un vienlaicīgi skaidrojam, ka saskaņā ar Pabeigšanas likuma 6.panta otro daļu Ministru kabinets Privatizācijas likuma 12.panta ceturtajā daļā minēto lēmumu par valsts īpašuma objekta nodošanu privatizācijai vai pamatotu atteikumu par privatizācijas ierosinājuma noraidīšanu pieņem četru mēnešu laikā no privatizācijas ierosinājuma saņemšanas dienas. Pabeigšanas likuma pārejas noteikumu 14.2 punktā ir noteikts, ja laikā līdz šā likuma 6.panta otrajā daļā un pārejas noteikumu 12., 14. vai 14.1 punktā noteiktajam termiņam ir ierosināta un nav pabeigta tiesvedība lietā par īpašuma atzīšanu par bezīpašnieka vai bezmantinieka mantu, Ministru kabinets šā likuma 6.panta otrajā daļā minēto lēmumu par nodošanu privatizācijai vai pamatotu atteikumu nodot privatizācijai pieņem četru mēnešu laikā no dienas, kad likumīgā spēkā stājies tiesas nolēmums vai notariāls akts. Jāņem vērā, ka tiesas spriedums, ar kuru konstatēts, ka uz zemes vienības esošās būves ir bezīpašnieka lieta, stājās spēkā 2012.gada 7.martā. Valsts ieņēmumu dienests Būvi nodeva valsts akciju sabiedrības "Privatizācijas aģentūra" valdījumā 2016.gada 12.maijā, pēc tam tika veikta Būves kadastrālā uzmērīšana, bet privatizācijai nododamais zemesgabals izveidots 2017.gada 16.novembrī. Tai pat laikā, ja arī Pabeigšanas likuma 6.panta otrajā daļā noteiktais termiņš netiek ievērots, tad ar privatizācijas ierosinājuma iesniegšanu ir uzsākta administratīvā lieta, kas paredz Ministru kabinetam pieņem administratīvo aktu, t.i. pieņemt lēmumu par attiecīga valsts īpašuma objekta nodošanu privatizācijai vai atteikumu nodot to privatizācijai. | | **Sākotnējās ietekmes novērtējuma ziņojuma (anotācijas) I sadaļas 2. punkts.** |
| 3. | | **Sākotnējās ietekmes novērtējuma ziņojuma (anotācijas) I sadaļas 1. un 2.punkts.** | | **Tieslietu ministrijas 3.iebildums**  Anotācijas I sadaļas 1. punktā kā viens no projekta izstrādes pamatojumiem norādīts likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 41. panta pirmās daļas 1. punkts. Paskaidrojam, ka saskaņā ar minēto likuma normu zeme, kuras piederība 1940. gada 21. jūlijā nav konstatēta, zemes reformas laikā piekrīt valstij un ierakstāma zemesgrāmatās uz valsts vārda, ja uz šīs zemes ir valstij piederošas ēkas (būves). Vēršam uzmanību, ka zemes reforma Rēzeknes novada lauku apvidū ir pabeigta saskaņā ar Ministru kabineta 2016. gada 5. maija rīkojumu Nr.284 "Par zemes reformas pabeigšanu Rēzeknes novada lauku apvidū". Ņemot vērā minēto, lūdzam svītrot no anotācijas I sadaļas 1. punkta atsauci uz likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 41. panta pirmās daļas 1. punktu. Vienlaikus atsauce uz minēto likuma normu svītrojama arī no anotācijas I sadaļas 2. punkta 3. un 4. lapaspuses. | **Iebildums ņemts vērā** un attiecīgi precizēts sākotnējās ietekmes novērtējuma ziņojuma (anotācijas) I sadaļas 1. un 2.punktā svītrojot atsauci uz likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 41. panta pirmās daļas 1. punktu un vienlaicīgi skaidrojam, ka anotācijas I sadaļas 2.punktā atsauce uz minētā likuma normu iekļauta, jo pamatojoties uz minētā likuma normu zemes vienība (zemes vienības kadastra apzīmējums 7892 002 0393) ir atzīta par valstij piekritīgu zemi, ko apliecina Rēzeknes novada dome ar 2018. gada 7. jūnija lēmumu par zemes vienības nodošanu bez atlīdzības Latvijas valstij Ekonomikas ministrijas personā (2018. gada 7. jūnija sēdes protokola Nr.13 7.§ izraksts) un ar 2018. gada 16. augusta lēmumu par zemes vienības nodošanu bez atlīdzības Latvijas valstij Ekonomikas ministrijas personā (2018. gada 16. augusta sēdes protokola Nr.18 1.§ izraksts), nolemjot svītrot 2. punktu Rēzeknes novada domes 2018. gada 7. jūnija lēmumā “Par zemes vienības nodošanu bez atlīdzības Latvijas valstij Ekonomikas ministrijas personā” (protokols Nr.13 7.§), lai nodotu bez atlīdzības īpašumā Latvijas valstij Ekonomikas ministrijas personā zemes vienību ar kadastra apzīmējumu 7892 002 039, saskaņā ar likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 41. panta pirmās daļas 1. punktu, kurā noteikts, ka zeme, kuras piederība 1940. gada 21. jūlijā nav konstatēta, zemes reformas laikā piekrīt valstij un ierakstāma zemesgrāmatās uz valsts vārda, ja uz šīs zemes ir valstij piederošas ēkas (būves). | | **Sākotnējās ietekmes novērtējuma ziņojuma (anotācijas) I sadaļas 1. un 2.punkts.** |
| 4. | | **Sākotnējās ietekmes novērtējuma ziņojuma (anotācijas) I sadaļas 2. punkts.** | | **Tieslietu ministrijas 4.iebildums**  Anotācijas I sadaļas 1. punktā norādīts, ka projekts cita starpā izstrādāts, pamatojoties uz Pabeigšanas likuma 6. panta trešo daļu, kas noteic, ka Ministru kabinets, lemjot par valsts īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts komercdarbības veikšanai saskaņā ar Valsts pārvaldes iekārtas likumu. Savukārt projekta anotācijā nav informācijas par to, vai projekta 1. punktā minētais nekustamais īpašums ir nepieciešams valsts pārvaldes funkciju vai valsts komercdarbības veikšanai. Ievērojot minēto, lūdzam papildināt projekta anotāciju ar to, kā tiks izvērtēts, vai projekta 1. punktā minētais nekustamais īpašums nepieciešams valsts pārvaldes funkciju vai valsts komercdarbības veikšanai saskaņā ar Valsts pārvaldes iekārtas likumu. | **Iebildums ņemts vērā** un attiecīgi precizēts sākotnējās ietekmes novērtējuma ziņojuma (anotācijas) I sadaļas 2.punkts. | | **Sākotnējās ietekmes novērtējuma ziņojuma (anotācijas) I sadaļas 2. punkts.** |
| 5. | | **Sākotnējās ietekmes novērtējuma ziņojuma (anotācijas) I sadaļas 2. punkts.** | | **Finanšu ministrijas iebildums**  Saskaņā ar rīkojuma projekta 1.1.apakšpunktu privatizācijai paredzēts nodot nekustamo īpašumu “Katlu māja” (nekustamā īpašuma kadastra Nr.7892 002 0254) – zemes vienību (zemes vienības kadastra apzīmējums 7892 002 0393) Stoļerovā, Stoļerovas pagastā, Rēzeknes novadā. Atbilstoši rīkojuma projekta anotācijā sniegtajai informācijai un pievienotajiem paskaidrojošajiem materiāliem Rēzeknes novada dome ar 2018.gada 7.jūnijā pieņemto lēmumu “Par zemes vienības nodošanu bez atlīdzības Latvijas valstij Ekonomikas ministrijas personā” (protokols Nr.13, 7.§) lēmusi par pašvaldībai piekritīgās zemes vienības nodošanu bez atlīdzības valsts īpašumā Ekonomikas ministrijas personā noteiktās funkcijas – valstij piederošas būves ar kadastra apzīmējumu 7892 002 0254 001 uzturēšanai – veikšanai. Minētā lēmuma 2.punkts noteica pienākumu valstij bez atlīdzības īpašumā nodoto zemes vienību nodot atpakaļ pašvaldībai, ja tas vairs netiek izmantots noteiktās funkcijas veikšanai. 2018.gada 16.augustā Rēzeknes novada dome pieņēmusi lēmumu “Par zemes vienības nodošanu bez atlīdzības Latvijas valstij Ekonomikas ministrijas personā” (prot.Nr.18, 1.§), ar kuru nolemts svītrot iepriekš minētā Rēzeknes novada domes lēmuma 2.punktu, kas paredzēja nekustamā īpašuma atpakaļdošanas pienākumu. Pašvaldības lēmumi pamatoti ar likuma “Par pašvaldībām” 21.panta pirmās daļas 27.punktu un Publiskas personas mantas atsavināšanas likuma 42.pantu.  Vēršam uzmanību, ka Publiskas personas mantas atsavināšanas likuma 42.pantā netiek paredzētas tiesības valsts funkciju īstenošanai nodota atvasinātas publiskas personas nekustamā īpašuma nenodošanu atpakaļ atvasinātajai publiskai personai pēc tam, kad īpašums valstij vairs nav nepieciešams lēmumā noteiktās funkcijas īstenošanai. Ņemot vērā minēto, lūdzam anotācijā sniegt skaidrojumu par rīkojuma projektā iekļautā nekustamā īpašuma “Katlu māja” (nekustamā īpašuma kadastra Nr.7892 002 0254) – zemes vienības (zemes vienības kadastra apzīmējums 7892 002 0393) Stoļerovā, Stoļerovas pagastā, Rēzeknes novadā, privatizācijas iespējamību atbilstoši likumā “Par valsts un pašvaldību īpašuma objektu privatizāciju” noteiktajam.  **Finanšu ministrijas elektroniskajā saskaņošanā izteiktais uzturētais iebildums**  Rīkojuma projekta anotācijā tiek skaidrots, ka Rēzeknes novada dome ar 2018.gada 16.augusta lēmumu, kurā ir nolemts svītrot no Rēzeknes novada domes 2018.gada 7.jūnija lēmuma 2.punktu, kas noteica zemes vienības atpakaļatdošanas pienākumu, ja nodotā zemes vienība vairs netiek izmantota noteiktai funkcijai – valstij piederošas būves (ēkas) uzturēšanai, ir atzinusi valsts īpašuma tiesības uz zemes vienību. Publiskas personas mantas atsavināšanas likuma 42.pantā netiek paredzētas tiesības valsts funkciju īstenošanai nodota atvasinātas publiskas personas nekustamā īpašuma nenodošanu atpakaļ atvasinātajai publiskai personai pēc tam, kad īpašums valstij vairs nav nepieciešams lēmumā noteiktās funkcijas īstenošanai. Ja, Rēzeknes novada dome, pamatojoties uz Publiskas personas mantas atsavināšanas likuma 42.pantu, ir lēmusi par Rēzeknes novada pašvaldībai piekritīgās zemes vienības nodošanu bez atlīdzības īpašumā Latvijas valstij Ekonomikas ministrijas personā tad lēmums no tā svītrot zemes vienības atpakaļatdošanas pienākumu, ja nodotā zemes vienība vairs netiek izmantota noteiktai funkcijai – valstij piederošas būves (ēkas) uzturēšanai, nevar būt par pamatojumu, lai uzskatītu, ka Rēzeknes novada dome ir atteikusies no tai piekrītošā nekustamā īpašuma un tas piekrīt valstij. **Ja zemes vienība nepamatoti atzīta par piekritīgu pašvaldībai, tad lūdzam rīkojuma projekta anotāciju papildināt ar attiecīgu skaidrojumu. Ja zemes vienība pamatoti atzīta par pašvaldībai piekritīgu**, lūdzam papildināt rīkojuma projekta anotāciju ar informāciju par to, ka Rēzeknes novada dome piekrīt piekritības maiņa, vienlaikus pievienojot pie paskaidrojošiem materiāliem dokumentu, kas to apliecina.  **Finanšu ministrijas elektroniskajā saskaņošanā izteiktais iebildums:**  Rīkojuma projekta anotācijā tiek sniegta informācija par Rēzeknes novada domes 2018.gada 7.jūnija lēmumu zemes vienības nodošanu bez atlīdzības īpašumā Latvijas valstij Ekonomikas ministrijas personā un Rēzeknes novada dome ar 2018.gada 16.augusta lēmumu, kurā ir nolemts svītrot no lēmuma 2.punktu, lai nodotu bez atlīdzības īpašumā Latvijas valstij Ekonomikas ministrijas personā pašvaldībai piekritīgo zemes vienību, bez tiesību ierobežojumiem. Ņemot vērā, ka rīkojuma projekta anotācijā tiek norādīts, ka zemes vienība nepamatoti atzīta par piekritīgu pašvaldībai, nav pamata rīkojuma projekta anotācijā sniegt informāciju par Rēzeknes novada domes lēmumu par zemes vienības nodošanu bez atlīdzības īpašumā Latvijas valstij Ekonomikas ministrijas personā, kas pamatots ar Publiskas personas mantas atsavināšanas likuma 42.pantu. Līdz ar to, lūdzam svītrot no rīkojuma projekta iepriekšminēto informāciju. | **Iebildums ņemts vērā** un attiecīgi precizēts sākotnējās ietekmes novērtējuma ziņojuma (anotācijas) I sadaļas 2.punkts un vienlaicīgi skaidrojam, ka Rēzeknes novada 2018.gada 16.augustā dome pieņēmusi lēmumu “Par zemes vienības nodošanu bez atlīdzības Latvijas valstij Ekonomikas ministrijas personā” (prot.Nr.18, 1.§), ar kuru nolemts svītrot Rēzeknes novada domes 2018. gada 7. jūnija lēmuma “Par zemes vienības nodošanu bez atlīdzības Latvijas valstij Ekonomikas ministrijas personā” (protokols Nr.13 7.§) 2.punktu, pamatojoties uz likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1panta pirmās daļas 1.punktu, jo uz zemes vienības ar kadastra apzīmējumu 7892 002 0393 Stoļerovas pagastā, Rēzeknes novadā, ir valstij piederoša ēka (būve) un to, ka minētā zemes vienība nav nepieciešama pašvaldības autonomo funkciju veikšanai, un ievērojot faktu, ka ēka (būve) ar Rīgas pilsētas Vidzemes priekšpilsētas tiesas 2012. gada 15. februāra spriedumu lietā Nr. C30721210 atzīta par bezīpašnieka mantu un atbilstoši Latvijas Republikas Civillikuma 930. pantam ir piekritīga valstij, nekustamā īpašuma “Katlu māja” (kadastra Nr.7892 002 0254) Stoļerovas pagastā, Rēzeknes novadā, kadastra, sastāvā esošā zemes vienība ar kadastra apzīmējumu 7892 002 0393, uz kuras ēka (būve) atrodas, piekrīt valstij un ierakstāma uz valsts vārda zemesgrāmatā.  Saskaņā ar likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8. panta septīto daļu uz valsts vārda valsts akciju sabiedrības "Privatizācijas aģentūra" personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Saskaņā ar likuma „Par nekustamā īpašuma ierakstīšanu zemesgrāmatās” 36. panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta noteikumiem.  **Iebildums ņemts vērā** un attiecīgi skaidrojam, ka zemes vienība nepamatoti atzīta par piekritīgu pašvaldībai. Atbilstoši Rīgas pilsētas Vidzemes priekšpilsētas tiesas 2012.gada 15.februāra spriedumam lietā Nr.C30721210, kas stājies likumīgā spēkā 2012.gada 7.martā, būve (kadastra apzīmējums 7892 002 0254 001), Tūju ielā 3, Stoļerovā, Stoļerovas pagastā, Rēzeknes novadā (turpmāk – Būve) atzīta par bezīpašnieka lietu, kas piekrīt valstij. Būve atrodas uz zemes vienības 0,265 ha platībā (kadastra apzīmējums 7892 002 0393), Tūju ielā 3, Stoļerovā, Stoļerovas pagastā, Rēzeknes novadā (turpmāk – Zemesgabals), kas saskaņā ar Nekustamā īpašuma valsts kadastra informācijas sistēmas datiem pieder Rēzeknes novada pašvaldībai.  Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktu zeme, kuras piederība 1940.gada 21.jūlijā nav konstatēta, zemes reformas laikā piekrīt valstij un ierakstāma zemesgrāmatās uz valsts vārda, ja uz šīs zemes ir valstij piederošas ēkas (būves). Būve, kas atrodas uz Zemesgabala, atzīta par bezīpašnieka lietu, kas piekrīt valstij, līdz ar to arī Zemesgabals ir piekritīgs valstij.  **Iebildums ņemts vērā.**  No anotācijas ir svītrota šāda informācija: “Rēzeknes novada dome 2018. gada 7. jūnijā pieņēma lēmumu par zemes vienības nodošanu bez atlīdzības Latvijas valstij Ekonomikas ministrijas personā (2018. gada 7. jūnija sēdes protokola Nr.13 7.§ izraksts) un ar 2018. gada 16. augusta lēmumu par zemes vienības nodošanu bez atlīdzības Latvijas valstij Ekonomikas ministrijas personā (2018. gada 16. augusta sēdes protokola Nr.18 1.§ izraksts), nolēma svītrot 2. punktu Rēzeknes novada domes 2018. gada 7. jūnija lēmumā “Par zemes vienības nodošanu bez atlīdzības Latvijas valstij Ekonomikas ministrijas personā” (protokols Nr.13 7.§), lai nodotu bez atlīdzības īpašumā Latvijas valstij Ekonomikas ministrijas personā pašvaldībai piekritīgo zemes vienību ar kadastra apzīmējumu 7892 002 0393 0,2650 ha platībā, kas atrodas Tūju ielā 3, Stoļerovas pagastā, Rēzeknes novadā un ietilpst nekustamā īpašuma ar kadastra Nr.7892 002 0254 sastāvā, bez tiesību ierobežojumiem.” | | **Sākotnējās ietekmes novērtējuma ziņojuma (anotācijas) I sadaļas 2. punkts.** |
| 6. | | **Rīkojuma projekts un anotācija** | | **Ekonomikas ministrijas iniciatīva** | Rīkojuma projektā un anotācijā mainīts atsavināšanu organizējošās institūcijas nosaukums, aizstājot vārdus “valsts akciju sabiedrība “Privatizācijas aģentūra”” ar vārdiem “akciju sabiedrība “Publisko aktīvu pārvaldītājs Possessor (Privatizācijas aģentūra)”” | | **Rīkojuma projekts un anotācija** |
| Atbildīgā amatpersona | |  | | |
|  | | (paraksts\*) | | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Kaspars Lore

Ekonomikas ministrijas Juridiskā departamenta direktors

Tālrunis 67013207

Kaspars.Lore@em.gov.lv